\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Almindelige forretningsbetingelser i Betri Banki P/F**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Velkommen til Betri Banki P/F (herefter banken).

De almin­delige forretningsbetingelser gælder for ethvert mellem­værende mellem dig og banken, medmindre andet er ud­trykkeligt aftalt, f.eks. i en indlånsaftale, udlånsaftale (kreditaftale), i depotvilkår og vilkår for handel med værdi­papirer, kortregler, boksvilkår eller andre særlige vilkår.

Banken kan foretage ændringer i de almindelige forretningsbetingelser uden varsel, såfremt

ændringerne er til din fordel.

Ændringer og nye bestemmelser, der ikke er til din fordel, skal varsles 1 måned forinden, de træder i kraft.

**Etablering af kundeforhold**

Når du bliver kunde i banken, skal du udfylde en blanket, hvori du bl.a. skal oplyse navn, adresse og P-tal. Identi­tetsoplysningerne skal dokumenteres med eksempelvis kopi af pas, kørekort, dåbsattest, navnebevis eller P-talskort.

Er der tale om en enkeltmandsvirksomhed, skal V-tal tillige oplyses. Derudover skal banken have oplysninger om, hvad kunde­forholdet består af.

Er der tale om en juridisk person, f.eks. aktieselskab eller an­partsselskab, kræves oplyst navn, adresse og V-tal samt udleve­ring af kopi af fuldmagter, tegningsudskrift og vedtægter samt selskabets nyeste regnskab.

Derudover skal bestyrelse, direktion og selskabets fuldmagtshavere indlevere

legitimationsoplysninger til banken. I disse tilfælde skal banken tillige have oplysninger om

kundeforholdets omfang.

Det er kun tilladt at bruge dine privatkonti, dine privatkort og anden privat banktjeneste til

privatrelaterede formål og kun tilladt at bruge dine erhvervskonti, dine erhvervskort og anden

erhvervsmæssig bank­tjeneste til

erhvervsrelaterede formål.

**Korrekte oplysninger**

Du har pligt til at give banken de oplysninger om dig og dit kundeforhold, som banken har pligt til at indhente ifølge lovgivningen, f.eks. skatteloven og hvidvaskloven.

Banken kan uden varsel opsige kundeforholdet med dig, såfremt du ikke giver banken disse oplysninger, se ”opsigelse” nedenfor.

Såfremt banken bliver opmærksom på, at oplysninger er vildledende eller forkerte, vil disse blive korrigerede.

Såfremt banken besidder forkerte oplysninger om f.eks. din adresse, e-mail eller telefonnummer, eller banken af andre årsager ikke formår at komme i kontakt med dig, kan banken spærre for dine banktjenester.

**Adresseændring**

Såfremt du ændrer adresse, har du pligt til at informere banken herom.

Såfremt du flytter til, bor eller opholder dig uden for Færøerne, er det ikke sikkert, at banken kan tilbyde dig de samme produkter og tjenester, som hvis du var bosiddende på Færøerne.

**Tavshedspligt**

Bankens medarbejdere har tavshedspligt om dine forhold og må ikke uden hjemmel udlevere oplysnin­ger, som de får forbindelse med, at de er ansat i banken.

Reglerne vedrørende tavshedspligten følger af lov om fi­nansiel virksomhed.

Oplysninger vil dog blive udleveret til f.eks. skattevæsenet, såfremt udleveringen er pålagt

banken ved lov.

**Videregivelse af personoplysninger**

Banken er dataansvarlig for behandling af personoplysninger i banken, og banken tager alle nødvendige forholdsregler for at beskytte dine personoplysninger i henhold til persondataloven.

Banken har dog under visse omstændigheder, og i henhold til lov, ret eller pligt til at videregive

personoplysninger om dig til offentlige

myndigheder.

Sædvanlige oplysninger om dine kundeforhold er f.eks. navn, adresse, P-tal, finansielle forhold m.v., og disse oplysninger kan videregives til offentlige myndigheder i forbindelse med deres varetagelse af administrative opgaver.

Banken kan dertil bede om dit samtykke til at videregive oplysninger om dig, f.eks. i forbindelse med rådgivning og markedsføring. Du kan altid ændre dit samtykke eller trække det tilbage.

Du har ret til at bede om at få oplyst, hvilke oplysninger banken behandler om dig.

**Klage over bankens behandling af personoplysninger**

Såfremt du er utilfreds med bankens behandling af personop­lysninger, kan du henvende dig til den af bankens afdelinger, der forvalter dine kundeforhold. Du kan enten sende mail til

banki@betri.fo eller ringe til +298 34 80 00.

Såfremt du er utilfreds med din afdelings svar på din henvendelse, kan du henvende dig til bankens dataansvarlige. Du kan enden sende en mail til persondata.banki@betri.fo eller ringe til +298 34 80 00 og bede om at blive omstillet til den dataansvarlige.

Såfremt du er utilfreds med den dataansvarliges svar på din henvendelse, kan du sende en klage til:

klaga.banki@betri.fo

eller

Betri Banki P/F

Direktionssekretariatet

Yviri við Strond

Postboks 34

FO-110 Tórshavn

Såfremt du er utilfreds med resultatet af klagen, kan du henvende til til Dátueftirlitið (Datatilsynet på Færøerne) ved at sende brev til:

**Dátueftirlitið**

**Postboks 300**

**FO-110 Tórshavn (Datatilsynet).**

**Tegningsret og fuldmagt**

Banken skal oplyses om, hvem der er tegningsberettiget i kundeforholdet.

Du kan give andre fuldmagt til at disponere på dine vegne over for banken. Fuldmagten skal være skriftlig og skal som udgangspunkt udfærdiges på særskilt fuldmagtsblanket fra banken.

Den, der tildeles fuldmagt, skal udlevere kopi af identitetsoplysninger til banken, se ”etablering af

kundeforhold” ovenfor.

Fuldmagten er gældende, indtil banken modtager skriftlig meddelelse fra dig om, at du tilbagekalder eller ændrer fuldmagten.

Såfremt underskriftshjemmelen bliver ændret, skal banken tillige modtage skriftlig meddelelse om ændringen.

Såfremt fuldmagtsgiver dør, ophører fuldmagter, som fuldmagtsgiver har stiftet, bort, når ban­ken modtager meddelelse om dødsfaldet.

Dette fører samtidig til, at banken spærrer fuldmagtsgivers konti m.m., indtil skifteretten har truffet afgørelse om bobehandlingen.

Kunder har mulighed for at sammen at oprette en fælles konto m.m., og samtlige kontohavere kan disponere hver for sig, medmindre andet er aftalt. Afgår en af kontohaverne ved døden, er banken berettiget til at spærre fælleskontoen.

**Rente og provision**

Rente og provision for indlåns- og udlånskonti er variable, medmindre andet er aftalt. At rente og provision er variable betyder, at banken altid kan ændre rente- og provisionssatsen.

Rente- og provisionssatser afhænger af kontotype, lige­som rente- og provisionssatser for kontoen kan af­hænge af kontoens til hver en tid værende saldo.

Du tildeles eller betaler rente af indlån, og betaler rente af lån og kreditter. At du betaler rente af indlån vil sige, at banken tilmed kan beregne negativ rente af indlån på dine konti.

Du kan få oplysninger om rente- og provisionssatser, herun­der rentespændet for de mest almindelige typer ind- og udlån, på bankens hjemmeside, www.betri.fo, eller ved at rette henvendelse til banken.

**Ændring af rentesatser og provisionssatser**

Banken kan ændre variable rente- og provisionssatser uden varsel, hvis ændringen er fordelagtig for dig.

Banken kan forhøje rentesatser på indlån samt nedsætte rente- og provisionssatser på udlån uden varsel, hvis

* ind- eller udenlandske ændringer i penge- eller kreditpolitik har be­tydning for banken
* almindeligt renteniveau påvir­kes
* anden ændring i det almindelige

renteniveau, ek­sempelvis på penge- og obligationsmarkedet, er af betydning for banken

* ændringer i skat og afgifter har betydning for banken.

Banken kan nedsætte variable rentesatser på indlån samt forhøje variable rentesatser på udlån med 14 dages varsel, hvis

* de forhold ændrer sig, som individuelt blev lagt til grund ved fastsættelse af dine rentevilkår
* banken ændrer sin generelle rente- og prisfastsættel­se af forretningsmæssige

årsager, uden at det hænger sammen med udviklingen i det almindelige renteniveau.

Forretningsmæssige årsager kan bl.a. være at opnå en mere hensynsmæssig anvendelse af bankens ressourcer eller ka­pacitet, at forøge udbyttet, markedsmæssige for­hold, bl.a.

konkurrence- eller indtjeningsmæssige forhold, eller at ændre én eller flere kontotyper.

Du kan tilegne dig oplysninger om ændringer af rente- og provisionssatser på bankens

hjemmeside, www.betri.fo, via Netbanken eller i de færøske medier.

**Renteberegning og rentedage**

Banken beregner dagligt renter for samtlige konti således:

* saldo x pålydende rente/360
* alle måneder i året bliver beregnet med 30 dage

I forbindelse med at den daglige saldo opgøres, tager banken udgangspunkt i rentedatoen for kontobevægelserne.

Rentedatoen er den dag, hvor en indbetaling, udbetaling eller anden kontobevægelse får virkning for beregning af renter på en konto.

Som udgangspunkt gælder følgende:

* Når du indbetaler kontant på din konto i banken, er ekspeditionsdagen rentedato.
* Når du modtager udbetaling i kontanter eller med betalingskort fra din konto i banken, er ekspeditionsdagen rentedato
* Når du hæver med betalingskort i en af bankens pengeautomater, er den dag, hævningen foretages, rentedato
* Når du benytter betalingskort i elektronisk system, er den dag, kortet benyttes, rentedato.
* Når du overfører mellem egne konti i banken, er ekspeditionsdagen rentedato for begge konti.
* Når du modtager løn m.m., er den dag, beløbet er på din konto, rentedato.
* Når du modtager en almindelig transaktion fra konto i andet pengeinstitut, er dagen, transaktionen er på din konto, rentedato.
* Lørdage, søn- og helligdage, flagdag, grundlovsdag, ólavsøkudagur, ólavsøkuaftan, juleaften og nytårsaften er ikke ekspeditionsdage i banken.

**Rentetilskrivning**

**Indlån:** Som hovedregel tilskriver banken renter på indlån kvartårligt. Fremgangsmåden er, at de daglige beregninger af renter lægges sammen, din konto krediteres eller debite­res for renter, provision og gebyrer, og beløbet tilskrives på din konto. Rentetilskrivning er opdelt i renter på kontoni­veau og renter på kundeniveau.

**Renter på kontoniveau**

Alle konti har en fastsat rente på kontoniveau. Renten til­skrives den pågældende konto. Den dag, renten tilskrives, er rentedato.

**Renter på kundeniveau**

På størstedelen af indlånskonti, der tilhører privatkunder, rentes indestående på kundeniveau. Det betyder, at den daglige renteberegning tager højde for det samlede indlån på disse konti og tilskriver beløbet på en særskilt indlåns­konto, som er registreret som sumrentekonto.

Uanset om indlånsrenten er positiv eller negativ, bliver den således be­regnet på indestående som helhed.

**Udlån:** Som hovedregel tilskriver banken renter på udlån kvart- eller halvårligt.

Rentetidsrummet fremgår af lånsdo­kumentet.

Renten tilskrives ved at lægge de daglige

renteberegninger sammen og enten debitere eller kreditere dine konti for renter, provision og

omkostninger.

Den dag, renterne tilskrives, er rentedato.

Rentetilskrivning fremgår af kontoudtog eller

anden opgørelse.

Banken kan bestemme, at rentebeløb under en vis størrelse ikke tilskrives kontoen.

Når en konto ophører, bliver rente tilskrevet i forbindelse med opgørelsen.

**Gebyrer**

Banken kan opkræve dig for gebyrer for at udføre serviceydelser for dig.

Banken kan ligeledes opkræve gebyrer for at besvare spørgsmål fra offentlige myndigheder.

Gebyrerne opkræves enten som et fast beløb for ydelsen eller som en procent- eller timesats i forhold til ydelsens omfang. Beregningsmetoderne kan kombineres.

De almindelige gebyrer fremgår af en prisoversigt på ban­kens hjemmeside. Øvrige gebyrer oplyses på forespørgsel.

**Ændring af gebyrer**

Banken kan til enhver tid og uden varsel nedsætte gebyrer.

Almindelige gebyrer, som er en del af et bestående kon­traktforhold, kan banken forhøje med 1 måneds varsel,

* hvis de forhold ændrer sig, som individuelt blev lagt til grund ved fastsættelse af dine gebyrvilkår
* hvis banken æn­drer sin generelle gebyrstruktur og prisfastsættelse af for­retningsmæssige årsager.

I bestående kontraktforhold kan banken af forretnings­mæssige årsager indføre gebyrer for serviceydelser, som banken ellers ikke tidligere har opkrævet gebyrer for. Gebyrer kan indføres med 1 måneds varsel.

Banken kan altid og uden varsel indføre og forhøje gebyrer for enkeltstående serviceydelser og generelt for nye aftaler.

Du finder oplysninger om ændring af gebyrer på bankens hjemmeside, www.betri.fo, i tilsendt brev eller i de færøske medier.

**Overtræksrente og rykkergebyr m.v.**

Hvis din konto overtrækkes eller kommer i restance, kan banken kræve overtræksrente, provision eller morarente samt gebyr for at udsende rykkerbreve. Derudover kan ban­ken kræve, at mulige udgifter til juridisk bistand i forbindelse med inkassation m.v. betales af dig.

Rykkergebyrets størrelse fremgår af bankens rykkerbrev.

Overtræksrente og –provision fastsættes på baggrund af bankens vurdering af risiko på

misligholdte fordringer gene­relt samt den konkrete misligholdte fordring.

Banken kan til hver en tid regnskabsmæssigt vælge at standse rentetilskrivning.

Det­te skal ikke betragtes som et afkald fra bankens side på at få forrentet sit krav og i øvrigt kræve dækning for senere på­løbne omkostninger i forbindelse med inddrivelse af gæld.

Du kan få nærmere oplysninger om overtræksrente m.m. ved henvendelse i banken.

**Indbetalinger og hævninger**

Alle indbetalinger på din konto, der ikke sker kontant, sker med det forbehold, at banken modtager beløbet. Forbehol­det gælder, selvom det ikke er nævnt i kvittering eller anden meddelelse om indbetalingen.

Banken kan tilbageføre beløb, der er indsat på din konto ved åbenbar fejltagelse, f.eks. hvis det samme beløb indsættes to gange.

Dette gælder også i tilfælde af, at banken, i henhold til aftale med øvrige færøske pengeinstitutter, har for­pligtet sig til at tilbageføre beløb, som ved fejltagelse er sat ind på din konto.

Såfremt banken fører et beløb retur fra din konto, får du besked.

Enhver indbetaling på lån eller kredit anvendes først til dækning af renter og provision. Det gæl­der, uanset om du selv indbetaler, eller indbetalingerne stammer fra en kautionist eller pantsætter. Øvrige indbeta­linger anvendes dernæst til betaling af afdrag.

Banken er berettiget, men ikke forpligtet, til at forhøje ydelsen i takt med stigende renteniveau, provision eller lig­nende.

Du har pligt til, med jævne mellemrum, at

kontrollere, hvorvidt der er bevægelser på kontoen, som du ikke kendes ved. Er det tilfældet, skal du straks kontakte banken.

En udskrift fra bankens registre, f.eks. kontoudtog, skal altid betragtes som gyldigt bevis for gældens størrelse.

**Opsigelse**

Du og banken kan til hver en tid og uden varsel bringe jeres kun­deforhold til ophør.

Når kundeforholdet ophører, kan banken opsige lån, kredit, ansvar og kautioner, som banken har tildelt, samt opsi­ge andre forpligtelser, herunder forpligtelser i fremmed va­luta, som banken måtte have indgået for dig.

Du er forpligtet til at frigøre banken for alle forpligtelser, som banken måtte have indgået på dine vegne samt, såfremt banken vurderer det nødvendigt, stille sikkerhed herfor.

Banken kan uden varsel opsige kundeforholdet med dig, så­fremt

* du ikke har givet banken de oplysninger, som banken ifølge hvidvaskloven finder nødvendige at indhente om dig og dit kundeforhold
* du giver banken urigtige oplysninger
* du ikke i tilstrækkelig grad kan dokumentere oprindelsen til dine midler
* du benytter en privatkonto til erhvervsmæssig virksomhed eller en erhvervskonto til privatrelaterede formål
* banken vurderer det sandsynligt, at du, direkte eller indirekte, bliver omfattet af sanktioner udstedt af EU, ST eller andre myndigheder, herunder OFAC.

**Modregning**

Banken kan, uden forudgående meddelelse til dig, modreg­ne ethvert, forfaldent såvel som ikke forfaldent, tilgodehaven­de mod dig i ethvert tilgodehavende, både i DKK og frem­med valuta, som du har eller får imod banken.

**Erstatningsansvar**

Banken er erstatningsansvarlig, hvis den på grund af fejl, forsømmelser, forsinkelser eller mangler ikke formår at op­retholde aftalte forpligtelser.

På områder, hvor der gælder strengere ansvar, er banken ikke ansvarlig for tab, som skyldes

* nedbrud i/manglende adgang til IT-systemer eller beskadigelse af data i disse systemer, der kan henføres til ovenfor nævnte begivenheder, uanset om banken selv eller en ekstern leverandør står for systemdriften
* svigt i bankens strømforsyning eller

telekommunikation, lovindgreb eller forvaltningsakter, naturkatastrofer, krig, oprør, borgerlige uroligheder, hærværk, terror eller andre voldsgerninger (herunder computervirus og hacking)

* strejke, lockout, boykot eller blokade, uanset om konflikten er rettet mod eller iværksat af banken selv eller andre organisationer og uanset konfliktens årsag. Dette gælder også, når konflikten alene rammer en del af banken
* andre omstændigheder, som er uden for bankens kontrol.

Bankens ansvarsfrihed gælder ikke, såfremt banken burde have forudset det forhold, som er årsag til tabet, da aftalen blev indgået. Det samme er gældende, såfremt banken burde have undgået årsagen til tabet.

Banken er ligeledes ansvarlig for tab, såfremt lovgivningen under alle omstændigheder gør banken ansvarlig for de forhold, som har ledt til tabet.

**Kundekontakt**

Banken forbeholder sig ret til at meddele kunder alle oplys­ninger i elektronisk form, uanset om der i dokumenter, for­retningsbetingelser, vejledninger osv. benyttes ord som ”skriftligt”, ”brev”,

”kontoudtog” e.l.

Du får alle meddelelser, kontoudtog, årsoversigter, mulige rykkere, noter og andet via Betri Netbanken. Hvis ikke du har Betri Netbank, bliver meddelelserne tilsendt som alminde­lig post.

Banken forbeholder sig dog ret til at anvende almindelig post, hvis omstændighederne kræver det.

**Optagelser af telefonsamtaler**

For at sikre bankens ansatte såvel som kunder mod mulige misforståelser samt sørge for, at bankens dokumentation er i orden i forbindelse med handel med værdipapirer og valuta, kan banken optage telefonsamtaler.

**Bekendtgørelse om god skik for finansiel virksomhed**

Banken er omfattet af bekendtgørelse for Færøerne om god skik for finansielle virksomheder.

Bekendtgørelsen gælder for privatkundeforhold, men også for erhvervskundeforhold, hvis disse ikke adskiller sig væ­sentligt fra privatkundeforhold.

Banken gør opmærksom på, at banken i nogle tilfælde får provision eller andet vederlag, når der henvises eller sælges til en samarbejdspartners produkter. Oplysninger om ban­kens

samarbejdspartnere fremgår af bankens

hjemmeside, www.betri.fo.

Bekendtgørelsen for Færøerne om god skik for finansielle virksomheder fremgår på Finanstilsynets hjemmeside, [www.finanstilsynet.dk](http://www.finanstilsynet.dk).

**Garantiformuens dækning for indskydere og investorer**

Garantiformuens dækning for indskydere og investorer beskytter delvis kunder i banken mod tab, såfremt banken går konkurs. Garantiformuen. Garantiformuen dækker bl.a. navngivne indlån i banken med op til 100.000 euro pr. indsætter. Garantiformuen dækker pensionskonti uden begrænsning.

Garantiformuen dækker for beløb, der svarer til 20.000 euro, såfremt kunden, som investor, lider tab, på grund af at banken ikke formår at tildele kunden værdipapirer tilbage, som er i bankens besiddelse eller forvaltes af banken.

Du kan få nærmere oplysninger om

Garantiformuen på Finansiel Stabilitets

hjemmeside, [www.fs.dk](http://www.fs.dk).

**Klage**

Hvis du vil klage over banken, skal du i første omgang kon­takte den afdeling i banken, som varetager dit kundefor­hold.

Hvis du fortsat er utilfreds med bankens

klagebehandling, kan du henvende dig til

Direktionsse­kretariatet i banken, som er bankens klageansvarlige, ved at klage til banken ved at skrive til klaga.banki@betri.fo

eller

**Betri Banki P/F**

**Direktionssekretariatet**

**Yviri við Strond 2, Postboks 34,**

**FO-110 Tórshavn.**

**Det finansielle ankenævn**

Såfremt banken og du som pengeinstitutskunde ikke formår at komme frem til en tilfredsstillende løsning, kan du klage til det finansielle ankenævn.

Aftalen er kund gældende for privatkunders klager. Ankenævnet behandler dermed ikke klager fra erhvervskunder samt aktie- og anpartsselskaber.

Klagen skal vedrøre en konkret finansiel tvist, som har været til behandling hos den klageansvarlige i den pågældende bank uden at komme frem til en løsning, og kravet skal være stiftet efter 1. januar 2011.

Klagen skal udfærdiges på dansk.

Du kan få nærmere oplysninger og klage på det finansielle ankenævns hjemmeside,

[www.fanke.dk](http://www.fanke.dk), eller ved at skrive til:

**sek@fanke.dk**

eller

**Sekretariatet for det finansielle ankenævn**

**St. Kongensgade 62, 2. sal**

**1264 København K.**

Telefon +45 35 43 63 33

Telefontid kl. 10-12 dansk tid.

**Tilsyn**

Betri Banki P/F er under tilsyn af

**Finanstilsynet**

**Århusgade 11D**

**DK-2100**

**København Ø**

Tlf. 33 55 82 82

www.finanstilsynet.dk

**Flere oplysninger**

Du kan få flere oplysninger om banken på bankens hjemme­side, www.betri.fo.

*De almindelige forretningsbetingelser er oversat fra fær­øsk. I tilfælde af tvivlsspørgsmål er det den færøske version, der er gældende.*

*De almindelige forretningsbetingelser er senest opdaterede i august 2022.*